ไกลเกินฝัน พงษ์ศิริ มิตรสาธิต หนุ่มกะเหรี่ยงบนสังเวียนมวยระดับโลก
เปี๊ยก พงษ์ศิริ มิตรสาธิต หนุ่มไทยเชื้อสายกะเหรี่ยง อดีตนักมวยไทยผู้ผ่านสังเวียนผืนผ้าใบร่วม 90 ไฟต์ ก่อนจะค้นพบว่าตัวเองมีความสนใจศิลปะการต่อสู้แบบผสม (Mixed Martial Arts) เพราะมองเห็นโอกาสและความก้าวหน้าที่มากกว่า และเมื่อเขาได้เข้ามาร่วมงานกับวัน แชมเปียนชิพ ทำให้เขาตระหนักว่าตัวเองมาไกลเกินกว่าที่ฝันเอาไว้,วันที่ 23 เม.ย.62 สำหรับ พงษ์ศิริ เป็นชาวอำเภออมก๋อย จังหวัดเชียงใหม่ เกิดในครอบครัวที่มีฐานะยากจน ทำให้เขาไม่ได้เรียนหนังสือ แต่ด้วยความที่เป็นเด็กรักดี จึงพยายามหาทางแบ่งเบาภาระพ่อแม่ ด้วยการยึดอาชีพนักสู้ตั้งแต่วัย 13-14 ปี ด้วยการขอเข้าไปฝึกฝนวิชามวยไทยจากค่าย Team Quest Thailand ในจังหวัดเชียงใหม่ หลังจากนั้นไม่นานก็ได้ขึ้นเวทีแข่งขัน โดยใช้ชื่อนักมวยว่า พันธุ์โหด ทีมเควสไทยแลนด์ และได้รับค่าเหนื่อยเพียง 200 บาท ในการขึ้นชกไฟต์แรก,จากนั้นเด็กหนุ่มรายนี้ ได้เดินสายสั่งสมประสบการณ์และสร้างกระดูกมวยในจังหวัดบ้านเกิดอยู่หลายปี กระทั่งมีโอกาสได้ชมการแข่งขัน Mixed Martial Arts (MMA) ทำให้ พงษ์ศิริ รู้สึกชื่นชอบศิลปะการต่อสู้แขนงนี้ขึ้นมาทันที และมองเห็นโอกาสที่เปิดกว้าง เพราะในประเทศไทยยังหานักกีฬาประเภทนี้ได้น้อยมาก ประกอบกับประสบการณ์โดนโกงในการชกมวยไทย จึงทำให้เขาตัดสินใจง่ายขึ้นว่าจะก้าวสู่การเป็นนักสู้ MMA ระดับอาชีพให้ได้,หลังผันตัวมาเป็นนักสู้ MMA ที่มีสถิติไร้พ่าย 6 ไฟต์ติดต่อกัน เขาจึงได้รับโอกาสให้เข้าร่วมงานกับวัน แชมเปียนชิพ ในฐานะตัวแทนนักกีฬาจากประเทศไทย ภายใต้ฉายาว่า Smiling Assassin หรือ นักฆ่าหน้าเปื้อนยิ้ม,ผมยังไม่ได้ทิ้งมวยไทยในตอนนี้ แต่ผมเอาจุดเด่นของตัวเองในมวยไทยคือการยืนต่อย มาผสมผสานการต่อสู้ใน MMA การแข่งขันที่ผ่านมากับ วัน แชมเปียนชิพ พลิกชีวิตผมให้ดีขึ้นมาก นอกจากสามารถให้เงินพ่อแม่ได้แล้ว ยังเก็บเงินส่งตัวเองเรียนและวางแผนจะสร้างบ้านให้พ่อแม่พี่น้องอยู่ด้วยกันอีกด้วย ผมไม่คิดมาก่อนว่าจากที่ไม่มีอะไรเลยจะมาไกลได้ขนาดนี้,ปัจจุบัน พงษ์ศิริ มิตรสาธิต ในวัย 22 ปี ซ้อมอยู่ที่ค่ายไทเกอร์มวยไทย จ.ภูเก็ต โดยในศึก ONE: WARRIORS OF LIGHT ซึ่งจะจัดขึ้นในวันศุกร์ที่ 10 พฤษภาคมนี้ ที่อิมแพ็ค อารีนา เมืองทองธานี จะเป็นการขึ้นสังเวียนครั้งที่ 6 ในวัน แชมเปียนชิพ โดยเผชิญหน้ากับยอดฝีมือรุ่นพี่ชาวฟิลิปปินส์ โรบิน คาตาลัน ที่มีดีกรีเป็นแชมป์วูซูของฟิลิปปินส์ในปี 2007-2008 และแชมป์มวยไทย IFMA เมื่อปี 2011 ด้วย,โดยนอกจาก พงษ์ศิริ แล้ว ยังมีอีก 5 ขุนพลไทยขึ้นสังเวียน ได้แก่ น้องโอ๋ ไก่ย่างห้าดาว, เพชรดำ เพชรยินดีอะคาเดมี่, รถถัง จิตรเมืองนนท์, ซุปเปอร์เล็ก เกียรติหมู่ 9 และ สิงห์ทองน้อย ป.เตละกุล,แฟน MMA สามารถสำรองที่นั่ง เพื่อเข้าชมการแข่งขันได้แล้ววันนี้ทาง ไทยทิคเก็ตเมเจอร์ ในราคาเริ่มต้น 300 บาท และติดตามความเคลื่อนไหวของวัน แชมเปียนชิพ ได้ทางเฟซบุ๊ก ONE Championship
พงษ์ศิริ มิตรสาธิต หนุ่มไทยเชื้อสายกะเหรี่ยง อดีตนักมวยไทยผู้ผ่านสังเวียนผืนผ้าใบร่วม 90 ไฟต์ ก่อนจะค้นพบว่าตัวเองมีความสนใจศิลปะการต่อสู้แบบผสม เพราะมองเห็นโอกาสและความก้าวหน้าที่มากกว่า
เปี๊ยก พงษ์ศิริ,พงษ์ศิริ มิตรสาธิต,วัน แชมเปียนชิพ